У паняцця ёсць і іншыя значэнні, гл. Эстэрсунд (значэнні).

**Эстэрсу́нд** (шведск.: Östersund (i) [œstəˈʂɵnd]) — горад у цэнтральнай Швецыі, размешчаны на беразе пятага па велічыні возера ў Швецыі Стуршэн (шведск.: Storsjön), цэнтр аднайменнай камуны, а таксама правінцыі і лена Емтланд. Эстэрсунд — культурны і эканамічны цэнтр рэгіёна і традыцыйны цэнтр гандлю і камерцыі.

У горадзе размешчаны Цэнтральнашведскі ўніверсітэт, разлічаны прыблізна на 15000 студэнтаў у трох універсітэцкіх гарадках (2006/2007 гг).

З насельніцтвам у 58 914 чалавек (снежань 2008 года) Эстэрсунд займае 36 месца па колькасці насельніцтва ў Швецыі.

Агульныя звесткі
----------------

Эстэрсунд знаходзіцца ў цэнтры Скандынавіі, у цэнтры Швецыі, у цэнтры лена Емтланд і ў цэнтры камуны Эстэрсунд. У сутнасці сваёй Эстэрсунд з’яўляецца цэнтрам Швецыі.

У рамках сумеснага праекта муніцыпальных улад і гарадскіх прадпрымальнікаў Эстэрсунд пазіцыянуецца як Vinterstaden — Зімовы горад.

Эстэрсунд з’яўляецца цэнтрам зімовага спорту з сучаснымі размешчанымі непасрэдна ў горадзе стадыёнам для лыжных гонак і горналыжнай трасай.
У Эстэрсундзе рэгулярна праводзяцца чэмпіянаты і этапы кубка свету па розных зімовых відах спорту, такім як лыжныя гонкі, біятлон, хуткасны бег на каньках, спартыўнае арыентаванне на лыжах, гонкі на снегаходах і іншым.

Клімат
------

Эстэрсунд і востраў Фросен, здымак са спадарожніка
Вобласць вакол горада, званая Стуршэбюгдэн па імі возера Стуршэн, часта апісваецца як самы паўночны сельскагаспадарчы рэгіён у свеце ў кантынентальным клімаце.


| **Клімат Эстэрсунда** |
| --- |
| Паказчык | Сту | Лют | Сак | Кра | Май | Чэр | Ліп | Жні | Вер | Кас | Ліс | Сне | Год |
| Сярэдні максімум, °C | −5,2 | −3,8 | 0,2 | 4,8 | 12,1 | 16,9 | 18,0 | 16,4 | 11,2 | 6,3 | 0,1 | −3,2 | 6,2 |
| Сярэдняя тэмпература, °C | −8,6 | −7,3 | −3,6 | 1,0 | 7,2 | 11,8 | 13,4 | 12,3 | 8,0 | 3,8 | −2,2 | −6,1 | 2,5 |
| Сярэдні мінімум, °C | −12,1 | −10,8 | −7,2 | −2,6 | 2,8 | 7,7 | 9,6 | 8,8 | 5,3 | 1,5 | −4,6 | −9,3 | −0,9 |
| Норма ападкаў, мм | 27 | 21 | 23 | 28 | 35 | 57 | 76 | 60 | 59 | 37 | 31 | 31 | 485 |
| *Крыніца: Ганконская абсерваторыя* |

Гісторыя
--------

Карта Эстэрсунда (1922 год)
Эстэрсунд быў заснаваны ў 1786 годзе як гандлёвая манаполія лена Емтланд. Мэтай стварэння горада было жаданне цэнтральных улад прымусіць мясцовых фермераў пастаўляць тавары пасроднікам у Эстэрсунд, а не напроста гандляваць з суседзямі. Аднак, гэта ініцыятыва не сустрэла падтрымкі насельніцтва, і Эстэрсунд заставаўся маленькім горадам аж да канца XIX стагоддзя, калі пабудова чыгункі дала штуршок да развіцця горада.

Культура
--------

Гарадская Ратуша
У Эстэрсундзе знаходзяцца музей «Ямтлі», дом-музей кампазітара Вільгельма Петэрсана-Бергера, а таксама заапарк.

Спорт
-----

Горад быў прэтэндэнтам на правядзенне зімовых алімпійскіх гульняў 1994, 1998, 2002 і 2014 гадоў, але дагэтуль ніводная заяўка не апынулася паспяховай. Аднак, напачатку XX стагоддзя ў Эстэрсундзе з-за адсутнасці снега ў Стакгольме некалькі разоў праходзілі Нардычныя Гульні, званыя папярэднікамі зімовых алімпійскіх гульняў.

У Эстэрсундзе ў 1989, 1993, 1995—1997, 2000, 2002, 2003—2007, 2009 гадах праводзіліся этапы Кубка свету па біятлоне. А ў 2008 і 2019 гадах — чэмпіянаты свету па гэтым відзе спорту.

У Эстэрсундзе ёсць свой футбольны клуб з аднайменнай назвай.

Гарады-пабрацімы
----------------

* Сцяг Кітая Гірын, КНР
* Сцяг Польшчы Санак, Польшча
* Сцяг Нарвегіі Тронхейм, Нарвегія
* Сцяг Даніі Одэнсэ, Данія
* Сцяг Фінляндыі Каяні, Фінляндыя

Зноскі
------

1. ↑  Population in the country, counties and municipalities on 31/12/2008 and Population Change in 2008
2. ↑   Familjen Medelsvensson — The average Swedish family Statistics Sweden
3. ↑  «Östersund — Quality of life included» (PDF). Östersund Municipality.  Архівавана 9 красавіка 2008.. Retrieved 2008-02-29.
4. ↑  >Vinterstaden Архівавана 3 ліпеня 2008. официальный веб-сайт
5. ↑  Östersund - Winter City **(нявызн.)** (PDF)(недаступная спасылка).  Östersund Municipality. Архівавана з першакрыніцы 9 красавіка 2008. Праверана 29 лютага 2008.
6. ↑  Nils Åsling (2004). «Ostlandets historia — från fäboddrift till Milkoland» (in Swedish) in Henrik Zipsane: *Jämten 2005*, p.74.
7. ↑  Jacobsson, Hans (1992). «Östersunds tillkomst» (in Swedish) in Sten Rentzhog: *Jämten 1993*, p. 140—145
8. ↑  «The Nordic Games: Precursor To The Olympic Winter Games» (PDF). LA84 Foundation. 2002.. Retrieved 2008-10-24.
9. ↑

|  |  |
| --- | --- |
| ⚙️   Тэматычныя сайты | DMOZ |
| Слоўнікі і энцыклапедыі | Вялікая каталанская · Вялікая нарвежская · Britannica (онлайн) |
| Нарматыўны кантроль | GND: 4343925-1 · LCCN: n86026509 · NKC: ge427558 · VIAF: 129086917 |